Za nastavitev tiskalnika je po uspešno opravljeni prijavi potrebno pritisniti na gumb »Nastavitve«. Prikaže se novo okno s splošnimi nastavitvami za PANTHEON RA/RC mobilno blagajno. Pritisnemo na gumb »Tiskalnik« in odpre se okno z nastavitvami tiskalnika. Na voljo imamo več vrst tiskalnikov (USB, Bluetooth, Ethernet in USB Star tiskalnik). Izberemo ustrezen tip tiskalnika in pritisnemo na gumb »Išči tiskalnike«. Odpre se nam novo pojavno okno, kjer izberemo najdeni tiskalnik. V primeru, da je povezava vzpostavljena, se prikaže obvestilo »Najden tiskalnik«. Nato izberemo model tiskalnika (za termične tiskalnike je priporočljiva nastavitev »POS tiskalnik 58 mm«). V primeru, da so vse nastavitve ustrezno opravljene, lahko izvedemo tudi testni izpis, s katerim preverimo, če je tiskalnik ustrezno nastavljen.